Billie Eilish

Billie Eilish Pirate Baird O'Connell, nada nos Ánxeles (California) o 18 de decembro de 2001, é unha cantante e compositora estadounidense. O seu primeiro sinxelo feito en 2015,«Ocean Eyes»,escrito polo seu irmán Finneas volveuse viral e acumulou máis de 194 millóns de transmisións en Spotify desde 2015 até febreiro de 2019. O seu primeiro EP Don't Smile at Me lanzouse en agosto de 2017 e foi certificado como Gold pola RIAA; a maiores, cinco das cancións tamén foron certificadas pola RIAA (catro Gold, un Platinum). Tras o éxito do EP, Apple Music nomeou a Eilish como o seu novo artista de Up Next un mes máis tarde, en setembro de 2017. 

O seu primeiro álbum de estudo When We All Fall Asleep, Where Do We Go? apareceu en marzo de 2019 debutou no cume do Billboard 200 e converteuse no álbum de mellor saída en 2019 nos EUA Tamén conseguiu o número 1 no Reino Unido. O álbum contén 6 sinxelos do Top 40 de Billboard Hot 100: "When the Party's Over", "Bury a Friend", "Wish You Were Gay", "Xanny", "Everything I Wanted", e "Bad Guy". Este último converteuse no seu primeiro sinxelo que chegou ao número 1 nos Estados Unidos.

 Traxectoria 
 Vida persoal 
Eilish criouse en Highland Park, Os Ánxeles, nunha familia de actores e músicos. Seus pais son a actriz Maggie Baird e o músico e guionista Patrick O'Connell e ten, principalmente, ascendencia irlandesa e escocesa. Foi criada como vexetariana e, regularmente, nas redes sociais, avoga polo veganismo.

Foi educada no seu fogar e uniuse ao Los Angeles Children's Chorus (en galego, "Coro Infantil dos Ánxeles") aos oito anos onde aprendeu canto e técnica musical. Á idade de 11 anos, Eilish comezou a escribir e cantar as súas propias cancións, do mesmo xeito que o seu irmán máis vello, Finneas O'Connell quen xa estaba a escribir, tocar e producir as súas propias cancións coa súa banda.

O 27 de novembro de 2018, despois de que xurdisen vídeos en liña dunha compilación con Eilish experimentando tics relacionados coa síndrome de Tourette, confirmou na súa conta de Instagram que as afirmacións eran certas e tamén padecía sinestesia e sufrira depresión. En marzo de 2019, declarou que nunca fumara nin usara drogas.

 Traxectoria profesional 

 2015–2017. Comezo da súa carreira: "Ocean Eyes" 
O seu primeiro éxito produciuse en outubro de 2015, cando Eilish gravou a canción "Ocean Eyes", escrita inicialmente por Finneas para a súa banda, a petición dun seu profesor de baile que lle pedira unha coreografía cunha peza musical orixinal. A principios de 2016, Eilish debuta con esa canción como o seu primeiro sinxelo en SoundCloud que se converte en viral ao chegar a máis de dous millones de reproduccións en Spotify  no seu primeiro ano (e en marzo de 2018, superaban 43 millóns de reproducións) o que a leva a crear a súa canle en YouTube a onde sobeu un vídeo coa canción e a coreografía. A consecuencia disto, consegue asinar un contrato con Darkroom e Interscope Records que publicaron oficialmente o tema en todo o mundo o 18 de novembro recibindo boas críticas pola crítica especializada, aínda que non tiña nin quince anos no momento do su debut. "A canción é puro pop; unha balada sobre a ansia de reconciliación cun ex. Podo imaxinar que se converte nun grande éxito", dixo Chris DeVille de Stereogum. En setembro de 2018 obtivo o Disco de Platino da RIAA despois de levar vendidas un millón de copias.
miniatura|Concerto de Billie Eilish nos Ánxeles (10 de agosto de 2017)
O 14 de xaneiro de 2017, Eilish lanzou un EP con catro remixes de "Ocean Eyes", e tralo éxito deste, o 24 de febreiro lanzouse o sinxelo "Bellyache" producido e co-escrito por Finneas O'Connell e un mes máis tarde, o 22 de marzo, acompañouse dun vídeo musical dirixido por Miles e AJ. O 30 de marzo,  lanzou a canción "Bored" como parte da banda sonora da serie de Netflix, 13 Reasons Why. e, posteriormente publicou outros sinxelos como «Watch» e «Copycat». Estes trabajos rrecompilárronse nun EP titulado «Don't Smile at Me», editado tamén por Interscope o 11 de agosto de 2017, co que tamén acadaría o Disco de Ouro da  RIAA.

Cada venres de xullo, Eilish engadiría outro sinxelo ao EP. Foi deste xeito que os singles "Idontwannabeyouanymore" e "My Boy" foron liberados. Don't Smile at Me foi lanzado o 11 de agosto de 2017. Despois do lanzamento, Eilish colaborou co rapeiro americano Vince Staples por un remix de "Watch" titulado "& Burn", que máis tarde foi incluído nun re-lanzamento do EP.

 2018–presentou: When We All Fall Asleep, Where Do We Go?
En febreiro de 2018, Eilish embarcouse no "Where's My Mind Tour", que concluíu en abril de 2018. Para o Récord Store Day do 2018, Eilish anunciou un vinilo de 7 "cunha versión acústica da súa canción" Party Favor "e unha portada acústica de "Hotline Bling" de Drake. Eilish colaborou co cantante estadounidense Khalid para o sinxelo "Lovely", que foi lanzado en abril de 2018 e foi incluído na banda sonora da segunda tempada de "13 Reasons Why".  Tamén lanzou os sinxelos "Bitches Broken Hearts" e "You Should See Me in a Crown",  empregándose este último nun vídeo promocional para o combate de boxeo entre Deontay Wilder e Tyson Fury. O 17 de outubro de 2018, Eilish lanzou o sinxelo "When the Party's Over" e pouco tempo despois asinou un contrato cunha axencia de modelos.

Xa en 2019, o 30 de xaneiro de 2019, lanzou o terceiro sinxelo do que sería o vindeiro álbum titulado "When We All Fall Asleep, Where Do We Go?", "Bury a Friend", e o 4 de marzo de 2019, lanzou o seu cuarto sinxelo "Wish You Were Gay". O álbum entrou inmediatamente no número 1 no Billboard 200, e tamén no UK álbum Chart, o que converteu a Eilish na primeira artista nacida na década dos 2000 en ter un álbum no número 1 nos Estados Unidos e na muller máis nova en conseguir un número 1 cun álbum no Reino Unido. O xornal The Guardian chegou a definila como  "a icona pop que define a ansiedade adolescente no séculos XXI".

 Estilo e influencias 
Varios críticos musicais como Avery Stone, de Noisey, teñen definido a súa voz de soprano como "etérea"; Maura Johnston en Rolling Stone cualificou os seus tema de "susurrados"; e Doreen St Félix, en New Yorker, afirmou que "ten unha voz grave e suave".

A autora compón moitas das súas cancións xunto co seu irmán Finneas, quen é ademais o seu produtor e que a acompaña nos concertos. Algunhas da composicións inspíranse nas súas propias vivencias e, outras son historias ficticias: "Moitas veces pasamos polos mesmos problemas, polo que [os temas] son unha mestura entre o que meu irmán pasa e o que paso eu: a metade son ficción e a outra metade non".

Sobre as letras, Eilish afirmou:

Billie Eilish adoita escoitar hip hop e rhythm and blues. De cativa criouse escoitando cancións de The Beatles, Green Day e Avril Lavigne, e ten citado como referencia musical a Lana del Rey. Sobre a súa imaxe, Eilish é coñecida polo seu estilo de roupa, que consiste en levar prendas amplas e mal axustadas. En 2019, apareceu nun anuncio de Calvin Klein, no que dixo que se vestía así para protexerse e que a xente non o coñeza todo sobre ela e, polo tanto, non poidan xulgala.

 Discografía 

 EPs 

 «Don't Smile at Me» (2017)

 Discos 

 «When We All Fall Asleep, Where Do We Go?» (2019)
 «Happier Than Ever» (2021)
 «Hit Me Hard and Soft» (2024)

 Sinxelos 
 «Fingers Crossed» (2015)
 «sHE's BrOKen» (2015)
 «Six Feet Under» (2016)
 «ocean eyes» (2016)
 «bellyache» (2017)
 «bored» (2017)
 «watch» (2017)
 «&Burn» (2017)
 «idontwannabeyouanymore» (2017)
 «btches broken hearts» (2017)
 «party favor» (2017)
 «COPYCAT» (2017)
 «my boy» (2017)
 «hostage» (2017)
 «lovely» ft Khalid (2018)
 «you should see me in a crown» (2018)
 «Come Out and Play» (2018)
 «When the party's over» (2018)
 «WHEN I WAS OLDER» (2019)
 Bury a Friend (2019)
  What was I made for? (2023)

 Remixes 

 «Ocean Eyes» (Blackbear Remix/Astronomyy Remix) (2016)
 «bellyache» (Marian Hill Remix) (2017)
 «Copycat» (Soffi Tukker) (2017)
 «my boy» (TroyBoi Remix) (2017)
«Watch» (XXXTentation) (2018)
 «You should see me in a crown» (Mura Masa) (2018)

 Recoñecementos 
Segundo os datos da RIAA, até maio de 2019, ten conseguidos os seguintes discos de ouro e de platino:
PremioTítulo discoDataSelo discográficoFormatoDisco de ouroBellyache3-8-2018Darkroom / Interscope RecordssinxeloDisco de ouroI Don't Wanna Be You Animore28-9-2018Darkroom / Interscope RecordssinxeloDisco de ouroDon't Smile at Me5-12-2018Darkroom / Interscope RecordssinxeloDisco de ouroCopycat5-12-2018Darkroom / Interscope RecordssinxeloDisco de platinoOcean Eyes11-9-2018Darkroom / Interscope RecordssinxeloDisco de platinoLovely (Feat. Khalid)12-10-2018Darkroom / Interscope RecordssinxeloDisco de ouroMy Boy5-12-2018Darkroom / Interscope Recordssinxelo

 Notas 

 Véxase tamén 

 Ligazóns externas 
Sitio web oficial

Categoría:Cantantes dos Estados Unidos de América
Categoría:Estadounidenses de ascendencia irlandesa
Categoría:Estadounidenses de ascendencia escocesa

Categoría:Nados nos Ánxeles

Categoría:Nados en 2001